cyanic-selkie/wikianc huggingface dataset:
Alusepanek kommete metafüüsikale
Tõlge
Ja nendele, kes naeravad igasuguse kõlbluse välja kui edeva kõrkusega ennast ületava inimliku fantaasia sünnituse, ei saa osutada soovitavamat teenet, kui möönda, et kohuse mõisted (nii nagu end mugavusest uskuma pannakse, et ka kõigi teiste mõistetega lugu on) peavad olema võetud ainult kogemusest; sest siis valmistatakse neile kindel triumf. Ma tahan inimesearmastusest möönda, et enamik meie tegusid on kohusekohased; aga kui nende kavatsusi lähemalt vaadata, siis põrkume igal pool armsale isele, mis alati silma torkab, millele, mitte rangele kohusekäsule, mis nõuaks sageli enesesalgamist, nende kavatsus toetub. Ei tarvitse olla vooruse vaenlane, vaid lihtsalt külmavereline vaatleja, kes ei pea kõige tugevamat hea soovimist kohe selle tegelikkuseks, et (eriti aastate lisandusest ning kogemuse tõttu taibukamaks ja vaatlusvõimelisemaks läinud otsustusjõuga) teatud silmapilkudel kahtlema hakata, kas maailmas tegelikult tõelist voorust üldse leidubki.
Ja siin ei saa nüüd miski muu hoida meid täielikust lahtiütlemisest oma kohuseideedest ning hinges säilitada põhjendatud austust nende seaduse vastu kui selge veendumus, et isegi kui mitte kunagi pole olnud tegusid, mis oleksid sugenenud säärastest puhastest allikatest, ei olegi siin ometi jutt üldse sellest, kas üks või teine asi aset leiab, vaid sellest, et mõistus omaette ja kõigist nähtumustest sõltumatult käsib, mis peaks aset leidma, st tegusid, millest maailm pole võib-olla veel ühtki näidet andnud, koguni mille tehtavuses see, kes rajab kõik kogemusele, väga tahaks kahelda, mida aga mõistus ometi järeleandmatult käsib, ning et näiteks puhast ausust sõpruses saab igalt inimeselt ikkagi nõuda, isegi kui senini ei peaks ühtki ausat sõpra olema olnud, sest see kohus kui kohus eelneb üldse igasugusele kogemusele tahet põhjenditega aprioorselt määrava mõistuse idees. Kui lisada, et kui mitte tahta üldse eitada, et kõlbluse mõistel on mingi tõesus ja et see käib mõne võimaliku objekti kohta, siis ei saa eitada, et selle seadusel on nii ulatuslik tähtsus, et see peab kehtima mitte ainult inimeste jaoks, vaid kõigi mõistusega olendite jaoks üldse, mitte pelgalt juhuslikel tingimustel ja eranditega, vaid absoluutselt paratamatult, siis on selge, et mitte ükski kogemus ei anna ajendit järeldada isegi mitte selliste apodiktiliste seaduste pelka võimalikkust. Sest mis õigusega me saame seda, mis kehtib võib-olla ainult inimkonna juhuslikes tingimustes, piiramatult austada üldise eeskirjana mis tahes mõistusega loomusele, ja kuidas peaks peetama meie tahte määramise seadusi üldse mõistusega olendi tahte määramise seadusteks ja niisugustena ka meie tahte jaoks, kui need oleksid kõigest empiirilised ega pärineks täiesti aprioorselt puhtast, aga praktilisest mõistusest? Kõlblusele ei saaks ka halvemat nõu anda kui seda eeskujudest laenata tahtes. Sest iga eeskuju enda üle, mis mulle ette pannakse, tuleb kõigepealt moraali printsiipide järgi otsustada, kas ta on ka vääriline olema algseks eeskujuks, st näidiseks, sugugi aga ei saa see kõlbluse mõistet esmaselt kätte anda. Isegi evangeeliumi pühakut peab enne meie kõlbelise täiuslikkuse ideaaliga võrdlema, kui ta selleks tunnistatakse; ka ütleb ta enda kohta: miks te nimetate mind (keda teie näete) heaks? Mitte keegi ei ole hea (headuse algkuju) kui ainus Jumal (keda teie ei näe). Kust on meil aga Jumala kui kõrgeima hea mõiste? Ainult ideest, mille mõistus aprioorselt kõlbelisest täiuslikkusest kavandab ning lahutamatult seob vaba tahte mõistega. Jäljendamist kõlbluses üldse ei toimu, ja eeskujud on ainult julgustuseks, st need teevad kaheldamatuks, et see, mida seadus käsib, on tehtav, nad teevad näitlikuks selle, mida praktiline reegel üldisemalt väljendab, aga nad ei saa iialgi õigustada seda, et nende tõeline originaal, mis kätkeb mõistuses, pannakse kõrvale ning juhindutakse eeskujudest.
Aga niisugune täiesti isoleeritud kommete metafüüsika, mis ei ole segatud mitte mingi antropoloogia, mingi teoloogia, mingi füüsika ega hüperfüüsikaga, ja ammugi mitte varjatud kvaliteetidega (mida võiks nimetada hüpofüüsilisteks), ei ole mitte ainult segatud igasuguse kohuste teoreetilise, kindlalt määratletud tunnetusega, vaid on ühtlasi ülimalt tähtis desideraat selle eesmärkide tegelikuks täideviimiseks. Sest puhtal ja mitte ühegi võõra empiiriliste stiimulite lisandiga segatud ettekujutusel kohusest ja üldse kõlbelisest seadusest on inimsüdamele pelgalt mõistuse kaudu (mis siin esimest korda tajub, et ta võib iseenda jaoks ka praktiline olla) nii palju võimsam mõju kui kõigil teistel ajedel (Märkus. Mul on kiri õndsalt suurepäraselt Sulzerilt, milles ta minult küsib, mis võib olla põhjuseks, et vooruse õpetused, kui palju veenvat neis mõistuse jaoks ka ei ole, ometi nii vähe korda saadavad. Ettevalmistuste tõttu täielikuks vastamiseks jäi minu vastus hiljaks. Aga pole muud põhjust kui see, et õpetajad ise ei ole oma mõistetes selgusele jõudnud ning tahtes arstirohtu sellega liiga heaks teha, et nad otsivad kõlbelise headuse mõjupõhjusi igalt poolt, et teha rohi õige kangeks, rikuvad nad selle ära. Sest kõige tavalisem vaatlus näitab, et kui õiglast tegu kujutatakse ette sellisena, nagu seda on tehtud püsikindla hingega isoleerituna igasugusest kasu sihist selles või teises maailmas isegi kõige suuremate häda või ahvatluse kiusatuste juures, jätab see iga sarnase teo, mida ainult vähimal määral afitseeris võõras aje, endast kaugele maha ja varjutab seda, ülendab hinge ja äratab soovi suuta ka ise nii toimida. Isegi keskmises vanuses lapsed kogevad seda muljet, ja nendele ei tuleks kohuseid ka iialgi teisiti esitleda.), mida empiirilisest vallast on võtta, et tema väärikust teadvustades viimaseid põlatakse ning järk-järgult suudetakse teda valdama õppida; aga segatud kombeõpetus, mis koosneb tunnete ja kalduvuste ajedest ning ühtlasi mõistusmõistetest, paneb tahes-tahtmata meelemõistuse kõikuma mõjupõhjuste vahel, mida ei saa viia ühegi printsiibi alla, mis võivad ainult väga juhuslikult viia heani, sageli aga kurjani.
Toodust saab selgeks, et kõigi kõlbeliste mõistete koht ja päritolu on täiesti aprioorselt mõistuses, ja seda nimelt nii kõige tavalisemas inimmõistuses kui ka ülimal määral spekulatiivses mõistuses; et neid ei saa abstraheerida mingitest empiirilistest ning seetõttu kõigest juhuslikest tunnetustest; et just selles tema päritolu puhtuses kätkebki nende väärilisus olla meile ülimateks praktilisteks printsiipideks; et iga kord sama palju kui empiirilist lisatakse nende ehtsat mõju ja tegude piiramatut väärtust vähendatakse; et mitte ainult suurim paratamatus teoreetilises suhtes, kui asi on ainult spekulatsioonis, ei nõua, vaid on ka suurima praktilise tähtsusega, et nende mõisted ja väärtused ammutataks puhtast mõistusest, esitataks puhtalt ja segunematult, isegi kogu selle praktilise või puhta mõistustunnetuse ulatus, st kogu puhta praktilise mõistuse võime määrataks, siin aga mitte nii, nagu spekulatiivne filosoofia lubab ja isegi mõnikord paratamatuks peab, teha printsiibid sõltuvaks inimmõistuse loomuse erilisest loomusest, vaid sellepärast, et moraaliseadused peavad kehtima iga mõistusega olendi jaoks üldse, tuletama need juba üldse mõistusega olendi üldisest mõistest ning niiviisi esitada igasugune moraal, mis oma rakendamiseks inimestele vajab antropoloogiat, kõigepealt viimasest sõltumatult puhta filosoofiana, st metafüüsikana, täielikult (mida selles täiesti isoleeritud tunnetuste liigis täiesti teha saab), olles täiesti teadlik sellest, et ilma seda omamata on asjatu, ma ei taha ütelda, kohuse moraalset kõiges, mis on kohusekohane, täpselt spekulatiivsete otsustuste tegemiseks määrata, vaid et pelgalt tavalises ja praktilises tarvituses, eriti moraali õpetamiseks, on võimatu rajada kombeid nende ehtsatele printsiipidele ning kutsuda sellega esile puhtaid moraalseid meelelaade ning meelemõistustele maailma kõrgeimaks hüvanguks sisse pookida.
Et aga selles töötluses läbi loomulike astmete edasi minna mitte ainult tavaliselt meeleliselt otsustustetegemistelt (mis on siin väga austusväärne), mis mujal aset leidis, 	vaid üldarusaadavalt filosoofialt, mis ei lähe kaugemale, kui ta eeskujude varal kobades saab jõuda, metafüüsikale (mida miski empiiriline ei saa enam tagasi hoida, ja kuna ta peab seda laadi mõistustunnetuse kogusumma ära mõõtma, jõuab ta igal juhul välja ideedeni, kus isegi eeskujud jätavad meid maha), peame jälgima praktilist mõistusvõimet selle üldistelt määravatelt reeglitelt sinnamaani, kus sellest sugeneb kohuse mõiste, ning teda selgelt esitama.
Mariner 2
Missiooni peamisteks eesmärkideks olid aparaadiga raadioühenduse pidamine Veenuse läheduses ja Veenuse radiomeetriline uurimine. Teel Veenusele mõõtis Mariner 2 päikesetuult, kinnitades Luna 1 tehtud mõõtmisi. Missiooni mõõtmised näitasid, et planeetidevaheline tolm on hõredam kui varem arvati, ning registreeris mitu päikesepurset. Veenusest möödudes tuvastas aparaat, et Veenusel on äärmuslikult kõrge temperatuuriga pealispind.
Sai (täpsustus)
SAI või Sai võib tähendada mitut asja.
Unnikarahu
Unnikarahu (ka Ummikurahu) on Pärnu maakonnas Lääneranna vallas Matsalu küla alal asuv 435 m² suurune saar (rahu) Matsalu rahvuspargis. Saare rannajoone pikkus on 135 meetrit.
Rahu koordinaadid on.
Keratiiniseenelaadsed
Keratiiniseenelaadsed (Onygenales) on kottseente selts.
Barbellino järv
Barbellino järv (itaalia keeles Lago del Barbellino Naturale, 'Barbellino looduslik järv') on järv Põhja-Itaalias Lombardia maakonnas Bergamo provintsis.
2128 meetri kõrgusel merepinnast paiknev veekogu asub samanimelisest veehoidlast umbes 1 km kirdes.
pisi|tühi|Barbellino järv
Płońsk
Płońsk on linn Poolas Masoovia vojevoodkonnas, Płoński maakonna halduskeskus. Płońsk asub Varssavi kesklinnast umbes 66 km loodes.
Ürikutes on Płoński esmamainitud 1155. aastal, linnaõigused sai 1400. aasta paiku. 1495. aastal kuulutati Płońsk kuningalinnaks.
Płońskis on sündinud Iisraeli poliitik ja esimene peaminister David Ben-Guriyyon (1886–1973).
Fossato Serralta
Fossato Serralta on vald (comune) Itaalias Calabria maakonnas Catanzaro provintsis.
722 meetri kõrgusel merepinnast asuva Fossato Serralta asustustihedus on keskmiselt inimest ruutkilomeetri kohta.
Fossato Serralta piirneb järgmiste omavalitsusüksustega: Albi, Cicala, Gimigliano, Pentone, Sorbo San Basile, Taverna.
Fossato Serralta halduspiirides asuvad järgmised fraktsioonid: Maranise, Canne.
Sänna mõisa peahoone
Sänna mõisa peahoone on kunagise Võrumaal Rõuge kihelkonnas asunud Sänna mõisa peahoone. Tänapäevase haldusjaotuse järgi paikneb hoone Sänna külas Rõuge vallas.
Hoone rajati 19. sajandil kahe ehitusjärguna varasema puidust hoone asemele. Algul ehitatud madalamale ühekorruselisele keskosale lisati sajandi lõpupoole kahekorruselised tiibosad, mille dekoorelemendid viitavad 1880. aastatel laialt levinud vene suvemaja laadsele elamutüübile.
Pärast mõisa riigistamist 1919. aastal sai selle peahoonest rahvamaja. Samuti on jõudnud mõisahäärber teenida kolhoosikontori, sidejaoskonna, raamatukogu ja hooldekodu asupaigana.
Aru Grupp
pisi|Aru Grupi Huljal asuv tootmiskompleks AS Aru Grupp on 1993. aastal asutatud Eesti puidutööstusettevõte, mille tootmiskompleks asub Kadrina vallas Hulja külas.
Ettevõttele kuuluvad akna-uksetehas, trepitehas, majatehas ja liimpuidust komponentide tehas. Kokku töötab seal keskmiselt 180 inimest.
Ettevõttele kuuluvad kaubamärgid Aru Joinery ja 2019. aastal turule toodud Stair24.
Ajalugu
Ettevõtte asutasid 1993. aastal Juhan Viise ja Andres Lindam. Algul tegutseti saetööstusena ja põllumajandustootmisega, kuid peagi lisandus akende, uste ja treppide tootmine. Põllumajanduslik osa viidi aga eraldi ettevõttesse Aru Põllumajanduse OÜ.
Tootmine
pisi|Ühe tootmishoone sisemus Akna-uksetehases toodetakse puit- ja puitalumiiniumaknaid, lükanduksi, fassaadisüsteeme, sise- ja välisuksi, välisluuke, aknalaudu, piirdeliistu. Valmistatakse eriprojekte.
Balbiino
pisi|Balbiino pulgajäätiste tootmine (2012) AS Balbiino on Eesti toiduainetööstusettevõte. AS Balbiino kuulub aktsiaseltsile NG Investeeringud. Ettevõte on peale jäätiste tootmise tegelenud ka sügavkülmutatud toidukaupadega.
Aru Grupp
Tootmine
Trepitehases toodetakse männi ja tammepuidust treppe, trepikomponente ning erilahendustega treppe vastavalt tellimustele.
Balbiino
Ettevõte alustas jäätise tootmist 1996. aastal. Aastal 1997 tootis ettevõte umbes 814 tonni jäätist.
Aru Grupp
Tootmine
Majatehases valmivad freesprussmajad, elementmajad ja Post&Beami tüüpi majad.
Komponenditehases tehakse mitmesuguseid hööveldus- ja liimimistöid.
Eksport
Suur osa ettevõtte toodangust eksporditakse. Peamised ekspordi sihtturud on Iirimaa, Holland, Jaapan, Taani, Norra, Saksamaa, Island, Soome, Suurbritannia ja Rootsi. Eksport on organiseeritud edasimüüjate kaudu.
Auhinnad
pisi|Ettevõttes toodetud stuudio-koolimaja Inglismaal, mis valiti 2015. aasta parimaks masintöödeldud palkmajaks Eesti Puitmajaliit ja Eesti Puitmajaklaster valisid 2015. aasta parimaks masintöödeldud palkmajaks ettevõtte toodetud stuudio-koolimaja Inglismaal Essexis.
Aru Grupp valiti Lääne-Virumaa aasta ettevõtteks 2019.
Ettevõtte juht Juhan Viise on pälvinud Lääne-Virumaa ettevõtluse ja kohaliku elu edendamise eest Valgetähe IV klassi teenetemärgi ning maakondliku aumärgi panuse eest Lääne-Virumaa majanduse arendamisse. Ta oli ka üheks "Aasta töösturi 2019" nominendiks.
Jäähoki 2002. aasta taliolümpiamängudel
thumb|250px|E Center thumb|250px|Peaks Ice Arena Jäähoki 2002. aasta taliolümpiamängudel peeti E Centeris West Valley Citys ja Peaksi jääareenil Provos Ameerika Ühendriikides Utah' osariigis. Jäähokiturniir toimus 9.–24. veebruarini. Meeste ja naiste turniirid võitis Kanada, kes alistas mõlemas finaalis võõrustaja USA.
Meeste turniir tähistas teisi olümpiamänge, kus NHL tegi pausi (12 päeva, 14.–25. veebruarini), et anda kõigile oma mängijatele võimalus mängida. Turniiril mängis neliteist riiki. Kuus riiki pääsesid finaali automaatselt (Kanada, Tšehhi, Soome, Venemaa, Rootsi ja USA). Ülejäänud kaheksa riiki (Austria, Valgevene, Prantsusmaa, Saksamaa, Läti, Slovakkia, Šveits ja Ukraina) mängisid eelringis kahes alagrupis. Nende alagruppide võitjad Valgevene ja Saksamaa pääsesid kuue maailma parima hokiriigiga viimasesse ringi.
Naiste jäähokiturniir Salt Lake City 2002. aasta taliolümpiamängudel toimus 11.–21. veebruarini kaheksa rahvusmeeskonnaga – kahe võrra rohkem kui Nagano mängudel. Naised mängisid eelringi nii 8599-kohalises The E Centeris West Valley Citys kui ka 8000-kohalises Peaks Ice Arenal Provos. 20 turniirimängust lõpetati kokku kaksteist Provos, finaalmäng aga West Valley Citys.
Kvalifikatsioon
Olümpiaturniirile pääsemise määramisel kasutati 1999. aasta IIHF-i maailmameistrivõistluste lõppseisu. Kuus paremat pääsesid otse esimesse ringi, kohad seitse ja kaheksa pääsesid otse eelringi ning kõik ülejäänud osalejad valiti kvalifikatsiooniturniiridele, et täita ülejäänud kuus kohta. See meeste turniiri kvalifikatsioonisüsteem näitab üksikasjalikult kõigi võistkondade teed olümpiamängudele.
1998. aasta taliolümpiamängudele pääsesid kuus paremat meeskonda: Kaks paremat meeskonda, kes veel 1999. aasta A maailmameistrivõistlustele ei kvalifitseerunud, pääsesid: Kuue kvalifikatsiooniturniiri kaudu pääsesid:
A-alagrupp
Esimene meeskond pääses edasi esimesse ringi.
Lõplik paremusjärjestus
Tabeliseis on esitatud nii, nagu IIHF-il on, kuid nii NHL kui ka ROK väidavad, et kõik veerandfinaalide kaotajad on võrdselt 5. kohal.
Keskmine vanus
USA oli mängijate vanuselt turniiri vanim meeskond, seal oli mängijate keskmine vanus 31 aastat ja 10 kuud. Slovakkia meeskond oli turniiri noorim meeskond keskmise vanusega 26 aastat ja 10 kuud. Olümpiavõitja Kanada mängijate keskmine vanus oli 30 aastat ja 3 kuud. Turniiri keskmine vanus oli 28 aastat ja 9 kuud.
Parimad väravalööjad
Loendis on kümme mängijat, kes on järjestatud punktide ja seejärel väravate järgi.
Parimad väravavahid
Sellesse nimekirja on kantud vaid tõrjeprotsentide põhjal viis paremat väravavahti, kes on mänginud vähemalt 40% oma meeskonna mänguminutitest.
Lühendid: MA = aeg jääl (minutid:sekundid); LV = löödud väravaid; KVM = keskmiselt väravaid mängus; TV = tõrjutud väravaid; TP% = tõrjeprotsent; VM = väravateta mäng (vastasvõistkond ei löönud mängus ühtegi väravat)
Kvalifikatsioon
Olümpiaturniiri kvalifikatsiooniprotsess ja paigutus pärinesid 2000. aasta IIHF-i naiste maailmameistrivõistluste lõplikust tabelist. Kuus paremat riiki pääsesid otse olümpiamängudele, kahe viimase koha eest võideldi kvalifikatsiooniturniiril. Seitsme kuni kümne kohaga riigid mängisid 8.–11. veebruarini 2001 Šveitsis Engelbergis kvalifikatsiooniturniiril. Turniiri kaks paremat võistkonda pääsesid olümpiamängudele. Saksamaa ja Šveits kogusid võrdselt punkte, kuid omavahelise mängu võitis Saksamaa 3:1 ja pääses teisena edasi olümpiaturniirile.
A-alagrupp
Alagrupi kaks paremat pääsevad mängima medalitele ja kaks viimast 5.–8. kohani
5.–8. koha mängude voor
Poolfinaal
7. koha mäng
5. koha mäng
Parimad väravalööjad
Loendis on kaksteist mängijad, kes on järjestatud punktide ja seejärel väravate järgi.
Helmi Põld
Helmi Johanna Põld (aastani 1908 Helmi Einberg; 11. detsember 1882 Koigi (Nõmmküla-Koigi) – 4. oktoober 1969 Vancouver) oli eesti pedagoog.
Ta lõpetas 1900. aastal Rakveres Zeeh' Tütarlaste Kommertsgümnaasiumi, kus sai algkooliõpetaja kutse; 1907. aastal sai Soomes võimlemisõpetaja kutse.
Ta töötas aastatel 1903–1905 õpetajana algkoolis, 1905–1907 õpetajana Kursi kihelkonnas ning 1907–1940 võimlemis- ja algkooliõpetajana Eesti Noorsoo Kasvatuse Seltsi tütarlaste gümnaasiumis. Nooruses töötas mõne aasta ka Venemaal koduõpetajana.
Ta oli üks emadepäeva tähistamise algatajaid Eestis. Oli ka ajakirja Eesti Naine asutajaid ja aastatel 1923–1940 selle vastutav toimetaja. Kirjutas lastenäidendi "Lumivalgukene" (1922) ja romaani "Sõduri kast" (1937). Oli Eesti Naiste Karskusliidu juhataja, Karskusseltside Kesktoimkonna ja Eesti Rahvaerakonna liige.
1944. aastal põgenes ta Saksamaale ja mõni aeg hiljem siirdus Saksamaalt Kanadasse.
Isiklikku
Ta oli 1908. aastast abielus Peeter Põlluga. Nende poeg oli ajaloolase haridusega vaimulik Agu Põld, teine poeg on emeriitvaimulik Toomas Põld, väimees (tütre Helme abikaasa) oli vaimulik Helmut Piir; tütrepoeg on vaimulik Gustav Piir, pojatütar on kirjandusteadlane Rutt Hinrikus.
Julius Kivastik
Julius-Andreas Kivastik (24. märts (vkj)/ 5. aprill 1889 Kambja kihelkond, Tartumaa – 5. aprill 1959 Uppsala) oli Eesti sporditegelane.
1924–1935 oli ta Tartu Veespordiklubi juhatuse liige ja esimees. 1934–1940 oli ta Veespordiliidu abiesimees. Ta oli Tartu Kalevi ja Tartu Noorte Meeste Kristliku Ühingu eestseisuses.
Tartus oli ta kuni 1941. aastani omanimelise sporditööstuse ja -poe (Kivastiku spordiäri) omanik ja direktor.
Isiklikku
Tema poeg oli sporditegelane Karl Kivastik.
Borreiros de Abaixo
Borreiros de Abaixo on asula Hispaanias Galicias A Coruña provintsis A Coruña maakonnas Abegondo vallas Abegondo kihelkonnas.
2009. aastal oli Borreiros de Abaixo 29 elanikku, neist 14 meessoost ja 15 naissoost.
5. km postenis
5. km postenise raudteepeatus oli raudteepeatus Lätis Riia–Daugavpilsi raudteeliinil. Peatus asus Riias, Riia keskraudteejaamast 5 kilomeetri kaugusel.
XX sajandi alguses rajati vagunite sorteerimisjaama tarbeks Šķirotava raudteejaama juurde pöörangute ja signalisatsiooni tsentralisatsiooni post. 1930. aastatel kasutati seda posti rongiliikluses orientiirina, mille juures peatusid ka üksikud reisirongid. Peatuspaik suleti 1956. aastal.
Maastikusõiduk
Maastikusõiduk ehk ATV (inglise keeles all-terrain vechicle) on vähemalt kolmerattaline sõiduk, mis suudab liikuda raskesti läbitaval maastikul. Eesti liiklusseaduse järgi on maastikusõiduk vähemalt kolmerattaline maastikusõiduk, mille sisepõlemismootori töömaht on üle 50 cm3 ja mis on valmistaja poolt ette nähtud maastikul liikumiseks.
Ameerika Standardiinstituudi (ANSI) kohaselt peavad maastikusõidukil olema järgmised omadused:
ATV juhtimine sarnaneb väga mootorratta juhtimisega, kuid neli ratast tagavad aeglasematel kiirustel mottorrattaga võrreldes suurema stabiilsuse. Enamik maastikusõidukeid on neljarattalised, kuid on ka kuuerattalisi erisõidukeid. Seni jäävad maastikusõidukite mootorite töömahud vahemikku 49–1000 cm3.
Kasutusalad
Maastikusõidukid on mõeldud eeskätt põllumajanduses veokite ja traktorite asemel. Maastikusõidukil on palju kasutusalasid tänu tema kiirusele, manööverdusvõime ja raskesti ligipääsetava maastiku läbimise suutlikkusele:
Keskkonnaprobleemid
Enamikku maastikusõidukitest kasutatakse ajaviiteks, mis kahjustab keskkonda, eriti mulda ja kivipinnast, samuti saavad kannatada puud. Keskmiselt on maastikusõidukite tahkete osakeste heitekogused 15 korda suuremad võrreldes krossiratastega. Maastiksõidukite sügava mustriga rehvid on väga tõhusad kivise, porise ning juurikatega kaetud maastiku läbimisel, kuid need rehvid tekitavad roopaid ja kanaleid, mis võivad rabasid kuivendada, tõsta setteid vees ja kahjustada hooldatud teid. Nõuetekohased maastikuteed võivad neid probleeme leevendada.
Ohutus
Vigastused ja surmajuhtumid on üks suuremaid maastikusõidukitega kaasnevaid probleeme, sest maastikusõiduk pole kuigi turvaline. 1970-ndate alguses võeti kasutusele moodne maastikusõiduk, mis sattus kohe kriitika alla, sest lastel ja noortel tekkis selle tõttu palju vigastusi. Riikliku traumaandmebaasi analüüsi põhjal on maastikusõidukid ohtlikumad kui mootorrattad, ilmselt sõiduki raskuse ja ohutusvahendite, näiteks kiivrite mittekasutamise tõttu. Suremuse ja vigastuste statistika põhjal on maastikusõidukid sama ohtlikud kui mootorrattad. Vigastada saab ka rohkem naisi ja lapsi, kes kasutavad kiivreid vähem. Kaitsevahendeid kasutades on aga võimalik vältida enamikku vigastusi. Enamik maastikusõidukite tootjaid soovitab DOT (Department of Transportation, Ameerika Ühendriikide Transpordiministeerium) poolt heaks kiidetud kiivrit, kaitseprille, kindaid ja sobivaid jalatseid. Nõuetekohased rehvid mängivad samuti olulist rolli vigastuste vältimisel. Surmaga lõppevad õnnetused esinevad tavaliselt siis, kui sõiduk kukub juhile peale.
Ajalugu
Royal Enfield ehitas ja müüs esimese mootoriga neljarattalise sõiduki aastal 1893. Sellel oli palju jalgratta komponente, sealhulgas juhtraud ja pedaalid. Royal Enfield sarnaneb stiililt tänapäevase ATV-ga, kuid sel ajal oli see hobuseta vanker, mis oli ette nähtud teedel kasutamiseks.
Esimese modernse neljarattalise ATV ehitas ja tõi turule Suzuki. See oli 1982. aasta Quadrunner LT125 – vabaajasõiduk algajatele. Pärast selle mudeli edu töötas Suzuki välja ja tõi aastatel 1984–1987 turule esimese mini-ATV, LT50. Pärast seda müüs Suzuki esimese ATV koos CVT käigukastiga.
Palermiti
Palermiti on vald (comune) Itaalias Calabria maakonnas Catanzaro provintsis.
496 meetri kõrgusel merepinnast asuva Palermiti asustustihedus on keskmiselt inimest ruutkilomeetri kohta.
Palermiti piirneb järgmiste omavalitsusüksustega: Centrache, Gasperina, Montauro, Montepaone, Squillace, Vallefiorita.
Purdi mõisa kalmistu
pisi|Purdi mõisa kalmistu kabel (2011) pisi|püsti|Purdi mõisa–Anna kiriku teelt Purdi mõisa kalmistuni kulgev sihitee (2011)
Purdi mõisa kalmistu on kalmistu Järva maakonnas Paide linnas Purdi külas. Ajalooliselt jäi see Anna kihelkonda.
Kirjeldus
Kalmistu jääb Purdi mõisa südamest linnulennult 1,4 km kaugusele lääneloodesse ja selle pindala on 0,25 ha.
Ajalugu
Esimene matus kalmistule toimus 1761. aastal. Purdi mõisa kalmistu on seega üks esimesi mõisakalmistuid Eesti alal.
Kalmistele maeti aastatel 1761–1818 Baranoffide ja aastatel 1825–1917 Ungern-Sternbergide suguvõsa liikmeid. Teadaolevalt on sinna maetud 44 või 45 lahkunut, neist kabelisse 25–26 ja välja haudadesse 19.
Kalmistu kabel
Kalmistul paikneb hilisbarokne matusekabel, millel on paekivist ja krohvitud seinad ning plekist voluutkatus.
Scandinavian Airlinesi sihtkohad
See artikkel on loetelu Scandinavian Airlinesi sihtkohtadest (2010. aasta aprilli seisuga). See sisaldab ka lennuliine, kus Cimber Sterlingil on SAS-iga wet lease ' i leping.
Gunnar Havi
pisi|Gunnar Havi Kuressaares [[Võidupüha tule jagamisel Foto: Ave Maria Mõistlik, 23. juuni 2020 ]] Gunnar Havi (sündinud 2. oktoobril 1968) on Eesti kolonelleitnant, korvpallur.
Havi alustas teenistust 1992. aastal piirivalves. Muu hulgas on ta olnud Undva, Ruhnu ja Paldiski kordoni ülem.
2003–2014 teenis kolonelleitnant Havi kaitseväes erinevatel ametikohtadel, sealhulgas 2010–2012 Logistikapataljoni ülemana. Ta on käinud ka missioonil Kosovos. Aastast 2014 kuni 2016. aasta augustini oli Havi Kaitseliidu Harju maleva pealik. 8. augustist 2016 kuni 28. septembrini 2021 oli ta Saaremaa maleva pealik.
Gunnar Havi on lõpetanud KVÜÕA keskastme kursuse ja Balti kaitsekolledži, samuti on ta ennast täiendanud erinevatel kursustel Ühendkuningriigis ja Taani Kuningriigis.
Đorge Ivanov
Đorge Ivanov (makedoonia Ѓорге Иванов; sündinud 2. mail 1960 Valandovos) on Põhja-Makedoonia parteitu poliitik ja politoloog, Põhja-Makedoonia president (2009–2019).
Ta on lõpetanud Skopje ülikooli õigusteaduse erialal. 1998. aastal kaitses ta doktoriväitekirja ja sai doktorikraadi ning 2008. aastal valiti professoriks. 2006. aastast töötas ta ka peaminister Nikola Gruevski nõunikuna.
Ta ei kuulu ühtegi parteisse, kuid valitsuspartei VMRO-DPMNE seadis ta 2009. aastal üles oma presidendikandidaadina. Ta võitis valimised teises voorus. 12. maist 2009 kuni 12. maini 2019 oli ta Põhja-Makedoonia president.
Đorge Ivanov on abielus, tal on üks poeg.
Uglja
Uglja (ukraina keeles Уґля, rumeenia keeles Uhlea, ungari keeles Uglya) on küla Ukrainas Taga-Karpaadi oblastis Tjatšivi rajoonis. Elanike arv on 3117.
Ennisile
Ennisile oli liivlaste küla Lätis, nüüdisaegse haldusjaotuse järgi Saulkrasti piirkonnas Sēja vallas.
Keratiiniseenelised
Keratiiniseenelised (Onygenaceae) on kottseente sugukond.
Alfred Kepper
Alfred Kepper (13. mai 1878 Laadoga, Peterburi kubermang – 4. november 1952 Rootsi) oli eesti jalgrattur ja sõudja.
Esimesed võistlused tegi ta Peterburi Unionis ja Peterburi Jalgratturite Seltsi klubis.
Aastal 1920 opteerus ta Eestisse. Ta oli Tallinnas OÜ Eugen ja Ko juhatuse esimees ja AS-i Vennad Popovid ärijuht.
Wyszków
Wyszków on linn Poolas Masoovia vojevoodkonnas, Wyszkówi maakonna ja Wyszkówi valla halduskeskus. Wyszków asub Bugi jõe ääres, Varssavi kesklinnast umbes 50 km kirdes.
Wyszkówit on ürikutes esmamainitud 1203. Linnaõigused sai Wyszków 1501. aastal, kuid kaotas need 1869. aastal. 1919. aastal sai Wyszków linnaõigused tagasi.
2006. aastast on Wyszków Kohtla-Järve sõpruslinn.
Juudipenn
Juudipenn (Judenpfennig) oli 19. sajandi algul Saksa riikides levinud vasest "münt".
Brayden Point
Brayden Point (sündinud 13. märtsil 1996 Calgarys Alberta provintsis) on Kanada jäähokimängija, kes mängib keskründajana NHL-i klubis Tampa Bay Lightning.
Juudipenn
Juudipennide produtseerimise ja leviku põhjus oli sularahapuudus. Nad olid fiktiivsete nimiväärtuste ("atribuo", "halbac", "olstein", "ropell", "theler", "wiener"), vappide ja aastaarvudega. Juudipennide valmistajad pole täpselt teada, neid levitasid juudi rahavahetajad, millest ka nimi.
Brayden Point
2020. aastal võitis ta Lightninguga Stanley karika, kui finaalseerias alistati Dallas Stars. Ta oli sel hooajal 14 väravaga Stanley karika väljalangemismängude suurim väravakütt. Ta lõi värava muuhulgas finaalseeria viimases mängus.
2015. aastal tuli Point juunioride maailmameistriks. 2017. aasta maailmameistrivõistlustel võitis ta Kanada jäähokikoondise koosseisus hõbemedali.
Valgerahu (Saunja laht)
Valgerahu on Lääne maakonnas Lääne-Nigula vallas Saunja küla alal Saunja lahes asuv 0,12 hektari suurune saar (rahu). Saare rannajoone pikkus on 146 meetrit.
Rahu koordinaadid on. Saar asub Võnnu poolsaarest 1 km kagus Rannaküla poolsaare vastas.
Saar on kivise pinnamoega.
Saar kuulub Silma looduskaitseala koosseisu ja on looduskaitse all.
Liia Peterson
Liia Peterson (neiupõlvenimi Liia Sein; sündinud 5. augustil 1930 Sõmeru vallas) on eesti meditsiinipedagoog ja arst-transfusionist.
Ta sündis vallasekretär August Seina tütrena. Ta on õppinud algkoolis ja lõpetanud 1948. aastal Rakvere Eesti Keskkooli. Aastatel 1948–1954 õppis ta Tartu Riikliku Ülikooli arstiteaduskonnas, mille lõpetas arstina.
Aastatel 1954–1962 töötas ta Tartus Vabariiklikus Meditsiinilises Keskkoolis hügieeni ja sisehaiguste õpetajana. 1962. aastast sai tast Maarjamõisa Haigla veretalituse arst (transfusionist).
Isiklikku
Ta abiellus 1951. aastal loomaarstiteadlase, hilisema Eesti Põllumajandusülikooli professori Karl Petersoniga; neil on kaks poega, vanem poeg Urmas Peterson on ülikooli geograafia õppejõud.
Jugandi
Jugandi on eesti perekonnanimi.
Nimede eestistamisel anti Jugandi perekonnanimeks isikutele, kelle varasem perekonnanimi oli Tilger. August-Friedrich Jugandi palvel kanti Jugandi perekonnanimede kaitseregistrisse nr. 52 all (Siseministeeriumi teadaanne 5. aprillist 1935).
Varsarahu
Varsarahu on Lääne maakonnas Haapsalu linnas Väinameres asuv 0,95 hektari suurune saar (rahu). Saare rannajoone pikkus on 555 meetrit.
Rahu koordinaadid on.
Igor Grosu
Elulugu
Ta on hariduselt ajaloolane. Ta on õppinud Moldova Riiklikus Ülikoolis ja Ion Creangă nimeline Riiklikus Pedagoogikaülikoolis.
Ta töötas aastal 2003 Majandusministeeriumis projektikoordinaatorina. Detsembrist 2003 kuni juunini 2004 oli ta majandusministeeriumi projektijuht, 2004–2008 juhtis majandusministeeriumis osalemise nõukogu sekretariaati. 2008. aasta augustis-septembris juhtis ta ÜRO arenguprogrammi riigikantselei poliitilise analüüsi osakonna osalusnõukogu sekretariaati. Aastatel 2009–2012 töötas ta Riigikantseleis vanemeksperdina. Aastatel 2005–2012 oli ta Amnesty International Moldova direktorite nõukogu liige.
Aastatel 2012–2015 töötas ta haridusministri asetäitjana, (Maia Sandu oli samal ajal haridusminister). Augustis 2015 vallandas Moldova Vabariigi peaminister Valeriu Streleț ta ja määras ta peaministri teaduse, hariduse, tervishoiu ja sotsiaalkaitse peanõunikuks. Pärast Valeriu Streleți tagasiastumist tagandas peaministri kohusetäitja Gheorghe Brega Igor Grosu kõigilt valitsuses olnud ametikohtadelt.
Kui Maia Sandu aastatel 2015–2016 erakonna Tegevus ja Solidaarsus Erakonna asutas, liitus Grosu temaga asutajaliikmena ja temast sai erakonna esimene aseesimees. Ta oli valimisliidu "ACUM Platforma DA și PAS" poliitilise nõukogu liige.
2019. aasta parlamendivalimistel kandideeris ta ACUM Platforma DA și PAS valimisblokis, kuid kaotas tollasele peaministrile Pavel Filipile. Igor Grosu pääses parlamenti aga ACUM bloki üleriigilise nimekirjaga, milles sai 4. koha.
2020. aasta detsembris, pärast Maia Sandu presidendivalimiste võitu ja erakonnast lahkumist, sai erakonna Tegevus ja Solidaarsus esimeheks Igor Grosu. 25. mail 2021 andis Maia Sandu Grosule ülesandeks moodustada valitsus, et püüda laiali saata Moldova Vabariigi kümnes seadusandlik kogu. Pärast parlamendi enamuse lahkumist parlamendist lükati ettepanek automaatselt tagasi. Parlament saadeti laiali 28. aprillil 2021 ja ennetähtaegsed valimised toimusid 11. juulil 2021.
29. juulil 2021 valiti Igor Grosu Moldova parlamendi spiikriks.
Sale preeriarohi
Sale preeriarohi (Bouteloua gracilis) on kõrreliste sugukonda preeriarohu perekonda kuuluv mitmeaastane rohttaim, mis kasvab pärismaisena Põhja-Ameerika rohtlates.
Trigon Property Development
AS Trigon Property Development on Eesti kinnisvaraettevõte. Ettevõte on NASDAQ OMX Tallinna börsi põhinimekirja ettevõte.
Ettevõte sai alguse 2007, kui AS-i Viisnurk jagunemisel tekkis mitu ettevõtet.
2015 tegeles ettevõte Pärnus Niidu arendusala (33,3 ha) kinnisvaraprojektiga.
Wendeculla
Wendeculla oli liivlaste küla Lätis Koiva jõe ääres Turaidas.
Küla mainitakse Henriku Liivimaa kroonikas seoses sellega, et 1211 toimus seal kokkupõrge eestlaste ja nende vastu võidelnud liivlaste ja ristisõdijatega.
Küla nime esimest poolt (wende-) on seostatud võndlaste nimega ja teine pool on liivi sõnast tähendusega 'küla' (Kuramaa liivi kilā).
Benislova
Benislova (ka Benislava või Beņislava) on küla (vidējciems) Lätis Balvi piirkonnas, Lazdukalnsi valla keskus.
Pissotšõn (Lõpovetsi rajoon)
Pissotšõn (ukraina keeles Пісочин) on küla Ukrainas Vinnõtsja oblastis Lõpovetsi rajoonis. Elanike arv on 129. Pindala on 1,092 km².
Benislova
Küla asub Saipite jõe kaldal, Riiast 223 ja piirkonna keskusest Rugājist 12 kilomeetri kaugusel.
Küla on nime saanud Benislawskite suguvõsa järgi, kellele see kuulus. Tsaariajal oli küla nime kuju Benislavovo. Enne 2009. aastat asus küla Balvi rajoonis ja aastatel 2009–2021 Rugāji piirkonnas.
Hilisladina keel
pisi|[[Rooma impeerium (punases) 3. sajandil]] Hilisladina keel (ladina keeles Latinitas serior) on nimetus hilisantiikaja kirjalikule ladina keelele. Antud kirjakeelt kasutati klassikalise ladina keele ja keskaegse ladina keele vaheperioodil 3.–6. sajandini kui ka 7. sajandil jätkuvalt Ibeeria poolsaarel. Siiski puudub ülemineku kohta teaduslik konsensus, kuigi hilisladina keelt iseloomustab teisendustega määratletav stiil.
Kultuuridevaheline psühhiaatria
Kultuuridevaheline psühhiaatria ehk kultuuripsühhiaatria on psühhiaatria haru, mis tegeleb psüühikahäirete kultuurilise kontekstiga ning etnilise mitmekesisuse põhjustatud väljakutsetega psühhiaatriliste teenuste osutamisel.
Üldist
Kultuuridevaheline psühhiaatria tekkis mitut uurimisteemat ühendava valdkonnana: häirete leviku ja vormi uurimine eri kultuurides või riikides, immigrantide populatsioonide ja riikidesisese etnilise mitmekesisuse uurimine ning psühhiaatria enda kui kultuurilise "produkti" analüüs. Varasem kirjandus oli seotud kolonialismiga ning läänelike psühhiaatriliste diagnostiliste kategooriate üleüldist kohaldatavust eeldama kalduvate varjupaikade psühhiaatrite või antropoloogide poolsete vaatlustega. Arthur Kleinmani 1977. aastal ilmunud mõjukat artiklit "Depressioon, somatisatsioon ja "uus kultuuridevaheline psühhiaatria"", millele järgnes uuesti tärganud dialoog antropoloogia ja psühhiaatria vahel, nähakse "uue kultuuridevahelise psühhiaatria" tekke ennustajana. Ent Kleinman on hiljem toonud välja selle, et kultuur oli sai sinna sageli rakendatud vaid pealiskaudsetel viisidel ning olgugi et näiteks 90% DSM-IV (psüühikahäirete diagnostiline ja statistiline käsiraamat) kategooriatest on kultuuriliselt seotud Põhja-Ameerika ja Lääne-Euroopaga, kasutatakse silti "kultuuriga seotud sündroom" siiski vaid väljaspool Euroopa-Ameerika ühiskondi leiduvatele "eksootilistele" oludele viidates.
Kultuuripsühhiaatria uurib seda, kas häirete psühhiaatrilised klassifikatsioonid on eri kultuuridele või etnilistele gruppidele sobivad. Teooria väidab sageli, et psüühilised haigused esindavad nii ühiskondlikke konstruktsioone kui tõelisi meditsiinilisi tingimusi ning sellistena on neil just neile ühiskondlikele gruppidele, milles neid luuakse ja seadustatakse, iseäralikud ühiskondlikud kasutusviisid. Teadusharu uurib psühhiaatrilisi klassifikatsioone eri kultuurides: kas mitteametlikke (nt eri keeltes kategoriseerimise kohta kasutatavad terminid), ametlikke (nt Rahvusvaheline haiguste klassifikatsioon), Ameerika Psühhiaatriaassotsiatsiooni psüühikahäirete diagnostilist ja statistilist käsiraamatut või Hiina Psühhiaatriaühingu psüühikahäirete klassifikatsiooni. Valdkond on üha enam pidanud tegelema ka globaliseerumise protsessiga. On öeldud, et igal linnal on oma kultuur ja linnalik keskkond ning see, kuidas inimesed sellega kohanevad või kohaneda üritavad, võib mängida psüühilise häire tekkimise või halvenemise juures kriitilist rolli.
Ent mõned teadlased arvavad, et tähelepanu pööramine kultuurile ei ole piisav kui see lahutatakse ajalooliste sündmuste ja üldisemas mõttes ajaloolisest kontekstist. Ajalooliselt ja poliitiliselt teadlik perspektiiv võib kõrvaldada mõned üldistatud "globaalse vaimse tervise" programmide propageerimisega ning diagnostiliste kategooriate järjest suureneva hegemooniaga seotud riskid (Didier Fassin ja Richard Rechtman analüüsivad seda teemat oma raamatus "Traumaimpeerium", The Empire of Trauma). Seda nihet rõhutab tugevalt Roberto Beneduce, kes pühendas mitu aastat uurimistööle ja kliinilisele praktiseerimisele Lääne-Aafrikas Malis sealse rahva dogonite juures ning Itaalias sealsete immigrantide juures. Innustatuna Frantz Fanoni mõtteviisist, juhib ta tähelepanu ajaloolise eneseteadvuse ja iseseisvuse vormidele ning ka ajalooga seotud kannatustele kui "kriitilise etnopsühhiaatria" ja "kriitilise kultuuridevahelise psühhiaatria" kesksetele mõõdetele.
Ajalugu
Suurema psühhiaatria teadusala osana on kultuuripsühholoogial suhteliselt lühike ajalugu. 1955. aastal loodi Montrealis asuva McGilli Ülikooli juures kultuurideülese psühhiaatria programm, mille rajajateks olid Eric Wittkower psühhiaatria osakonnast ning Jacob Fried antropoloogiaosakonnast. 1957. aasta Rahvusvahelisel Psühhiaatrilisel Kongressil Zürichis korraldas Wittkower kohtumise, kus osalesid psühhiaatrid 20 riigist ning nendest mitmed said hiljem olulisteks kultuuripsühhiaatria valdkonda panustajateks: Tsung-Yi Lin (Taiwan), Thomas Lambo (Nigeeria), Morris Carstairs (Suurbritannia), Carlos Alberto Seguin (Peruu) ja Pow-Meng Yap (Hongkong).
Ameerika Psühhiaatriaassotsiatsioon lõi kultuurideülese psühhiaatria komitee 1964. aastal ning sama tegi Kanada Psühhiaatriaassotsiatsioon 1967. aastal. McGilli Ülikoolis töötanud H. B. M. Murphy rajas Maailma Psühhiaatriaassotsiatsiooni juurde samanimelise osakonna 1970. aastal. 1970. aastate keskpaigaks olid aktiivsed kultuurideülese psühhiaatria ühingud juba olemas Inglismaal, Prantsusmaal, Itaalias ja Kuubal.
Väljaanded
Kultuuridevahelisi teemasid käsitleb mitu teadusajakirja:
Los Angeleses asuva California Ülikooli psühhokultuurilise teadustöö sihtasutus on avaldanud olulise teose trauma psühhokultuuriliste aspektide kohta ("Trauma mõistmine", Understanding Trauma) ning hiljuti ka pöördelise tähtsusega teose "Formative Experiences: the Interaction of Caregiving, Culture, and Developmental Psychobiology" (toimetajad Carol Worthman, Paul Plotsky, Daniel Schechter ja Constance Cummings).
Organisatsioonid
Rahvusvaheline kultuurikonsultatsioonide konsortsium. Võrgustiku eesmärk, on pakkuda ekspert konsultatsioone, mis võtavad arvesse sotsiaalset ja kultuurilist konteksti, et pakkuda kultuuriliselt teadlikke hinnanguid ja ravi planeerimist https://www.mcgill.ca/iccc/
Teadustöö ja väljaõpe
Kultuuripsühhiaatriaalase uurimistegevuse ja koolitusprogrammidega tegeletakse küll mitmes akadeemilises keskuses üle maailma, kuid tähtsamad keskused on McGilli Ülikooli sotsiaalse ja kultuurideülese psühhiaatria osakond, Harvardi Ülikool, Toronto Ülikool ja Londoni Ülikooli kolledž. Teised organisatsioonid tegelevad uurimis- ja kliiniliste meetodite kultuuridevahelise kohandamisega.
1993. aastal asutati kultuurideülene psühhosotsiaalne organisatsioon Transcultural Psychosocial Organization. Nüüdseks on organisatsioon töötanud riikidele, kus vaimse tervise alase tervishoiuga tegeletakse vähe või kus see süsteem puudub üldse, välja oma sekkumissüsteemi. Organisatsiooni töötajad koolitavad kohalikke inimesi vaimse tervisega tegelema, kasutades selleks sageli inimesi, kes on ka varem pakkunud mingit sorti psüühikahäiretega seotud abi. Organisatsiooni õppematerjalid on kohandatud kohaliku kultuuri, keele ja erinevate traumaatiliste sündmuste järgi, mis võivad olla aset leidnud piirkonnas, kus organisatsioon tegutseb. Vältides läänelikke lähenemisi vaimsele tervisele, rajab organisatsioon kohalikke valitsusväliseid organisatsioone, mis on isemajandavad ning mistahes riigist majanduslikult ja poliitiliselt sõltumatud. Sellised projektid on olnud edukad nii Ugandas kui ka Kambodžas.
Dreiliņi raudteepeatus
Dreiliņi raudteepeatus oli raudteepeatus Lätis Riia–Daugavpilsi raudteeliinil. Peatus asus Riias, Riia keskraudteejaamast 6 versta kaugusel.
Lazdukalnsi vald
pisi|Augustova kirik Lazdukalnsi vald (läti Lazdukalna pagasts) on vald Lätis Balvi piirkonnas.
Dreiliņi raudteepeatus
Peatust nimega Getlingsmoor või Dreilingsbusch on esmamainitud 1918. aastal. 1919. aastal kasutati selle kohta nimetust ''6. verstes nodalīšanas punkts'', mis tähendab kuuenda versta eralduspunkti. Dreiliņi nime sai peatus 1920. aastal. Peatus suleti raudtee elektrifitseerimsisel 1959. aastal.
Lazdukalnsi vald
Vald piirneb sama piirkonna Rugāji, Tilža, Bērzpilsi ja Vectilža vallaga ning Madona piirkonna Indrāni vallaga.
Ajalugu
Aastal 1965 moodustati Rugāji ja Liepari külanõukogudes asunud Lazdukalnsi sovhoosi maadest Lazdukalnsi külanõukogu. Aastal 1977 liideti külanõukoguga likvideeritav Liepari külanõukogu. Külanõukogust sai aastal 1990 vald. Enne 2009. aasta haldusreformi kuulus vald Balvi rajooni. Aastatel 2009–2021 kuulus vald Rugāji piirkonda.
Mälestised
Muinsusmälestistest on riikliku kaitse all Kapūne muinaskalmed, Osa muinasasula, Liepari muinaskalmed, Lagaža muinasasula, Piestiņa muinasasula ja Slaveiti muinaskalmed. Kohaliku kaitse all on Augustova katoliku kirik, Skubinova keskaegne kalmistu, Mastarīga muinaskalmed ehk Sõjahauad ja üks nimetu linnamägi.
Loodus
Looduskaitse all on Dundinīki tamm, Liepari kalmistu Peenike mänd, Liepari kalmistu kahe tüvega mänd ja Vārtiņi männid. Valda jääb ka üks nimetu põlismänd. Valla lääneosa jääb osaliselt Lubānsi märgala hoiualale.
Külad
Vallas on nelikümmend üheksa küla. Valla keskuses Benislovas (vidējciems) oli 2018. aastal 141 elanikku. Sama staatusega on veel Skujetnīki, kus oli 2018. aastal 128 elanikku. Teised valla külad on staatusega skrajciems – Aiztiļte 15 elanikuga aastal 2007, Aizupe 14 elanikuga aastal 2007, Bankova 14 elanikuga aastal 2007, Ciertums 12 elanikuga aastal 2007, Dreimanova 31 elanikuga aastal 2007, Drudži 11 elanikuga aastal 2007, Dundinīki 5 elanikuga aastal 2007, Egļusala 34 elanikuga aastal 2007, Gaileiši, Garīsili 7 elanikuga aastal 2007, Jurīši 9 elanikuga aastal 2007, Kopiune 52 elanikuga aastal 2007, Lekste 17 elanikuga aastal 2007, Lielie Meroni 17 elanikuga aastal 2007, Līkneite 24 elanikuga aastal 2007, Līpori 108 elanikuga aastal 2007, Lozdukolns 17 elanikuga aastal 2007, Ļesņicova 4 elanikuga aastal 2007, Mastareiga 25 elanikuga aastal 2007, Mazie Meroni 1 elanikuga aastal 2007, Obulderi 3 elanikuga aastal 2007, Pabriki 11 elanikuga aastal 2007, Palnupe 10 elanikuga aastal 2007, Papūrne 29 elanikuga aastal 2007, Patmaļnīki 8 elanikuga aastal 2007, Piļskolni, Piļsnīki 18 elanikuga aastal 2007, Polokori 23 elanikuga aastal 2007, Pričauni 8 elanikuga aastal 2007, Primenes 2 elanikuga aastal 2007, Pūdnīki 18 elanikuga aastal 2007, Rūbāni 61 elanikuga aastal 2007, Rūzinīki 13 elanikuga aastal 2007, Saipetnīki 8 elanikuga aastal 2007, Silinīki 7 elanikuga aastal 2007, Skubinova, Slaveiti 37 elanikuga aastal 2007, Stiernīki 5 elanikuga aastal 2007, Stongas 13 elanikuga aastal 2007, Zaļmežnīki 4 elanikuga aastal 2007, Zirgusola 7 elanikuga aastal 2007, Tutini 8 elanikuga aastal 2007, Ūsa 12 elanikuga aastal 2007, Ūzuļnes 17 elanikuga aastal 2007, Ūzuļnīki 14 elanikuga aastal 2007, Veiksninīki 16 elanikuga aastal 2007 ja Vidussola 15 elanikuga aastal 2007. Ülejäänud valla elanikud elavad külade koosseisu mitte kuuluvates taludes.
Futuna
thumb|Futuna ja Alofi pisi|Futuna satelliidifotol (vasakul) Futuna on saar Vaikses ookeanis, mis kuulub Prantsusmaa meretagusele alale Wallisele ja Futunale ning on üks Horni saartest. Saare pindala on 83 km². Saar ulatub 524 m üle merepinna (Mont Puke).
2018. aastal elas saarel 3366 inimest. Suurem asula on Leava saare läänerannikul.
Saarel räägitakse futuna keelt. Ametlik keel on prantsuse keel.
Siuglemine
Maolised
Madudel (sh Colubridae sugukonna, püütonite ja rästiku ning mamba perekonna madudel jt) on siuglemine levinumaks liikumisviisiks. Sobivate kõhukilbiste, lihaste ja närvide olemasolul saavad maod vabalt liikuda – isased maod ka vastuvõtlikke partnereid otsida või saakloomi rünnata. Mao sellisest liikumisest tavaliselt jälge ei jää, kuna vähem sobival pinnasel nagu märg liiv või muda vms lähevad maod ülekülgvaksamisele.
Viited
Selles artiklis on kasutatud ingliskeelset artiklit en:Undulatory locomotion seisuga 2.01.2014.
Osariik vs. Chauvin
Minnesota Osariik vs. Derek Michael Chauvin (inglise keeles State of Minnesota v. Derek Michael Chauvin) oli Ameerika Ühendriikide kriminaalkohtuprotsess endise Minneapolise polisteiametniku Derek Chauvini üle, kes mõisteti süüdi 25. mail 2020 kinnipidamise ajal toime pandud George Floydi mõrvas. Chauvin mõisteti süüdi teise ja kolmanda astme mõrvas ja teise astme ettekavatsemata tapmises, mille eest võib määrata kuni 40 aasta pikkuse vanglakaristuse. Kohtuprotsess algas 8. märtsil 2021 Hennepini maakonna valitsuskeskuses Minneapolises Minnesotas. See oli esimene kahest Floydi surmast alanud kohtuprotsessist. Tegu oli lisaks Minnesota esimese täispikkuses televisioonis üle kantud kohtuprotsessiga ja esimese otseülekantud osariigikohtu protsessiga.
Kaitsealade võrgustik
Kaitsealade võrgustik (inglise conservation network) on kaitsealade süsteem, milles üksikkaitsealad täiendavad üksteist ning moodustavad ühendusteede abil tervikliku võrgustiku, mis kaitseb elurikkust võimalikult täielikult ja suurel alal.
Helin (eesnimi)
Helin on naisenimi.
2018. aasta 1. jaanuari seisuga on eesnimi Helin Eestis 276 naisel.
Florian Zeller
pisi|Florian Zeller (aastal 2009) Florian Zeller (sündinud 28. juunil 1979 Pariisis) on prantsuse näite- ja romaanikirjanik.
Ta sai tuntuks 2004. aastal oma kolmanda romaaniga ("La Fascination du pire" ("Kurjuse võlu")), mille eest sai samal aastal maineka auhinna Prix Interallié.
Eesti keelde on tõlgitud tema romaan "La Jouissance" (2012), mis ilmus 2014. aastal pealkirjaga "Elu on nauding: Euroopa romaan" (tõlkija Jana Porila, sarjas "Nüüdisromaan", väljaandja kirjastus Eesti Raamat).
Amet
Amet (ka: teenistus- või töökoht, ametikoht) on ülesannete kompleks, mida isik täidab etteantud raamides kellegi alluvuses, saades selle eest tasu. Amet on tavaliselt seotud mingi töö- või kutseala ja elukutsega.
Ülekantud tähenduses on amet igasugune tegevus või töö.
Pentti Niinivuori
Pentti Valdemar Niinivuori (27. august 1931 Forssa – 5. juuli 1988 Forssa) oli Soome poksija.
Niinivuori oli kokku neljakordne Soome meister – aastatel 1953–1955 kergekaalus (kuni 60 kg) ning 1959. aastal II kergekeskkaalus (kuni 67 kg).